rejauldu/bengali-wikipedia huggingface dataset:
সরলা রায় (২৬শে নভেম্বর, ১৮৫৯ - ২৯শে জুন, ১৯৪৬) ব্রিটিশ ভারতের একজন শিক্ষাবিদ ছিলেন। তিনি কলকাতা শহরে অবস্থিত গোখলে মেমোরিয়াল স্কুলের প্রতিষ্ঠাতা ছিলেন।   সংক্ষিপ্ত জীবনী  সরলা রায় বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল অবলা বসু। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। কলকাতা শহরে অবস্থিত প্রেসিডেন্সি কলেজের প্রথম ভারতীয় অধ্যক্ষ প্রসন্নকুমার রায়ের সঙ্গে তার বিবাহ সম্পন্ন হয়। স্বামীর সঙ্গে ঢাকা শহরে বাস করার সময় তিনি একটি মহিলাদের বিদ্যালয় স্থাপন করেন। কলকাতা শহরে তিনি অভিজাত পরিবারের মহিলাদের নৃত্যনাট্যে অংশগ্রহণ করার জন্য অনুপ্রেরণা যোগান। রবীন্দ্রনাথ ঠাকুর তার অনুরোধে মায়ার খেলা নামক নৃত্যনাট্য রচনা করেন এবং বেথুন স্কুলে এই নাটক প্রথম মঞ্চস্থ করা হয়। ১৯২০ খ্রিষ্টাব্দে তিনি কলকাতা শহরে গোখলে মেমোরিয়াল স্কুলের প্রতিষ্ঠা করেন। এছাড়া তিনি ব্রাহ্ম বালিকা শিক্ষালয়ের প্রথম সম্পাদিকার দায়িত্ব পালন করেন।সুবোধচন্দ্র সেনগুপ্ত, ১৯৭৬, সংসদ বাঙালি চরিতাভিধান প্রথম খণ্ড, , পৃষ্ঠা ২৩ তিনি মার্গারেট কুজিনস প্রতিষ্ঠিত অল ইন্ডিয়া উইমেনস কনফারেন্সের একজন নেতৃস্থানীয়া সদস্যাও ছিলেন।Ray, Bharati,  Women in Calcutta: the Years of Change, in Calcutta The Living City Vol II, edited by Sukanta Chaudhuri, Oxford University Press, first published 1990, paperback edition 2005, p39, . সমাজকর্মী চারুলতা মুখোপাধ্যায় তার একমাত্র কন্যা ছিলেন।   তথ্যসূত্র   বিষয়শ্রেণী:১৮৫৯-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:বাঙালি শিক্ষাবিদ বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ বিষয়শ্রেণী:ভারতীয় জনহিতৈষী বিষয়শ্রেণী:বাঙালি জনহিতৈষী নারী বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:১৮৬১-এ জন্ম বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:ভারতীয় ভোটাধিকার কর্মী বিষয়শ্রেণী:ভারতীয় নারীবাদী বিষয়শ্রেণী:ভারতীয় সমাজকর্মী বিষয়শ্রেণী:পশ্চিমবঙ্গের সমাজকর্মী বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
উইকিপিডিয়া স্মৃতিস্তম্ভ (), আর্মেনিয়ান ভাস্কর মিহরান হাকোবায়ান কর্তৃক নকশাকৃত এবং উইকিপিডিয়া অবদানকারীদের সম্মানে পোল্যান্ডের স্লুবিস শহরে অবস্থিত একটি মূর্তি।   বর্ণনা   এই স্মৃতিস্তম্ভে দুইটি পুরুষমূর্তি একং দুইটি নারী মূর্তি একটি গোলককে প্রায় দুই মিটার উঁচুতে তুলে ধরেছে। উইকিপিডিয়ার লোগো এই গোলক দ্বারা উপস্থাপিত হয়েছে। আর্মেনিয়া জাত শিল্পী মিহরান হাকোবায়ান ফাইবার ও রজন দ্বারা নির্মিত এই মূর্তিটির নকশা প্রস্তুত করেন। এই মূর্তিটি নির্মাণ করতে ৫০,০০০ পোলিশ জ্লোটি ব্যয় হয়, যা স্নুবিস আঞ্চলিক কর্তৃপক্ষ কর্তৃক প্রদান করা হয়।   ইতিহাস  ২০১০ খ্রিষ্টাব্দে পোল্যান্ডের স্লুবিস শহরে অবস্থিত কলেজিয়াম পোলোনিসিয়াম নামক প্রতিষ্ঠানের অধ্যাপক ও অধিকর্তা ক্রজিস্তফ্‌ ওজচিয়েকোস্কি এই ভাস্কর্যের নির্মাণ পরিকল্পনা করেন। ওজচিয়েকোস্কি বলেন, "আমি উইকিপিডিয়ার সম্মুখে নত হতে রাজী আছি, সেই কারণে আমি একটি স্মৃতিস্তম্ভের চিন্তা করেছিলাম, যেখানে আমি তস করতে পারি।" দশ লক্ষের অধিক নিবন্ধ ধারণকারী পোলিশ উইকিপিডিয়া পোল্যান্ডে একটি জনপ্রিয় ওয়েবসাইট, যা এই স্মৃতিস্তম্ভ নির্মাণকালে বিশ্বের দ্বাদশ বৃহত্তম উইকিপিডিয়া হিসেবে গণ্য।List of Wikipedias – Meta. Retrieved 8 September 2014.  ২০১৪ খ্রিষ্টাব্দের ২২শে অক্টোবর এই ভাস্কর্যটির আবরণ উন্মোচন করা হলে উইকিপিডিয়ার প্রতি উৎসর্গীকৃত পৃথিবীর প্রথম ভাস্কর্য হিসেবে ইতিহাসে স্থান করে নেয়। উইকিমিডিয়া ফাউন্ডেশন এবং পোলিশ ও জার্মান উইকিমিডিয়ার প্রতিনিধিদল এই উদ্বোধনী অনুষ্ঠানে যোগদান করেন। উইকিমিডিয়া স্বেচ্ছাকর্মী অধ্যাপক ডারিয়ুজ জেমিয়েলনিয়াক এই অনুষ্ঠানের উদ্বোধনী বক্তৃতা দেন এবং উইকিপিডিয়ার প্রতিষ্ঠাতা জিমি ওয়েলস এই ঘটনার স্বীকৃতিতে বিবৃতি দেন।   পাদটীকা    তথ্যসূত্র    বহিঃসংযোগ    Press release: First-ever Wikipedia Monument unveiled in Poland, Wikimedia Foundation  বিষয়শ্রেণী:২০১৪-এ পোল্যান্ডে প্রতিষ্ঠিত বিষয়শ্রেণী:২০১৪-এর ভাস্কর্য বিষয়শ্রেণী:তন্তুময় কাচের ভাস্কর্য বিষয়শ্রেণী:পোল্যান্ডে স্মৃতিসৌধ ও স্মারক বিষয়শ্রেণী:Słubice County বিষয়শ্রেণী:পোল্যান্ডে মুর্তি বিষয়শ্রেণী:উইকিপিডিয়া
বলবো কথা বাসর ঘরে শাহ মোঃ সংগ্রাম পরিচালিত ২০০৯ সালের বাংলাদেশী প্রণয়ধর্মী চলচ্চিত্র। ছবিটির কাহিনী ও সংলাপ রচনা করেছেন কমল সরকার এবং চিত্রনাট্য রচনা করেছেন শাহ মোঃ সংগ্রাম। মাতৃছায়া চলচ্চিত্রের ব্যানারে ছবিটি প্রযোজনা করেছেন উমর ফারুক। এতে প্রধান চরিত্রে অভিনয় করেছেন শাকিব খান, শাবনূর, সাহারা, ওমর সানি প্রমুখ।  চলচ্চিত্রটি ২০০৯ সালের ৮ মে বাংলাদেশে মুক্তি পায় এবং ব্যবসাসফল হয়। এই চলচ্চিত্রের অভিনয়ের জন্য শাবনূর ১২তম মেরিল-প্রথম আলো পুরস্কারে তারকে জরিপে  শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান শ্রেষ্ঠ চলচ্চিত্র অভিনেতা বিভাগে মনোনীত হন।  কুশীলব  শাকিব খান  শাবনূর  সাহারা  ওমর সানি  আনোয়ারা  কাজী হায়াৎ  অমল বোস  কাবিলা  দুলারী চক্রবর্তী  আবু সাঈদ খান  সঙ্গীত বলবো কথা বাসর ঘরে ছবিটির গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গানের কথা লিখেছেন কবির বকুল।  গানের তালিকা  যে আমার মন কে‌ড়ে‌ছে  পুরস্কার ও মনোনয়ন মেরিল-প্রথম আলো পুরস্কার  বিজয়ী: শ্রেষ্ঠ চলচ্চিত্র অভিনেত্রী – শাবনূর  মনোনীত: শ্রেষ্ঠ চলচ্চিত্র অভিনেতা – শাকিব খান  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:২০০৯-এর চলচ্চিত্র বিষয়শ্রেণী:২০০০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:শওকত আলী ইমন সুরারোপিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
মাড়িবক্কম দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ এটি মূলত দক্ষিণ-পূর্ব চেন্নাইয়ের একটি লোকালয়৷ অতি সম্প্রতি ২০১১ খ্রিস্টাব্দের সেপ্টেম্বর মাসেhttps://cdn.s3waas.gov.in/s313f3cf8c531952d72e5847c4183e6910/uploads/2018/06/2018062923.pdf&ved=2ahUKEwjT2ZjS86rvAhXu9nMBHRd_AOkQFjAMegQIFRAC&usg=AOvVaw1GE7xEPKgkGerGs7thFneG এটিকে চেন্নাই জেলা ও বৃৃহত্তর চেন্নাই পুরসভার অন্তর্ভুক্ত করা হয়৷   জনতত্ত্ব  ২০০১ খ্রিস্টাব্দে ভারতের জনগণনা অনুযায়ী মাড়িবক্কম জনগণনা নগরের জনসংখ্যা ছিলো ১৪,৯৪০ জন, যার মধ্যে পুরুষ ৭,৬২১ ও নারী সংখ্যা ৭,৩১৯ জন তথা প্রতি হাজার পুরুষে নারী ৯৬০ জন৷ ছয় বৎসর অনূর্ধ্ব শিশু জনসংখ্যার ৮.৫৭ শতাংশ তথা ১,২৮০ জন, যেখানে শিশুপুত্র ৬১৫ ও শিশুকন্যা ৬৬৫৷ মোট সাক্ষরতারহার ৯৫.৯৪ শতাংশ, যেখানে পুরুষ সাক্ষরতার হার ৯৮.৩৪ শতাংশ ও নারী সাক্ষরতার হার ৯৩.৪০ শতাংশ৷  অবস্থান মাড়িবক্কমের উত্তর দিকে রয়েছে আদমবক্কম ও গিণ্ডি, উত্তর-পূর্ব দিকে বেলাচেরি ও আদিয়ার, পূর্ব দিকে পল্লীকরনাই, দক্ষিণ-পশ্চিম দিকে তাম্বরম, দক্ষিণ দিকে মেটবক্কম, পশ্চিম দিকে নঙ্গানলুর ও উত্তর-পশ্চিম দিকে রয়েছে সেন্ট থমাস মাউন্ট৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ইউনাইটেড মেডিকেল কলেজ হলো বাংলাদেশের একটি বেসরকারি চিকিৎসা বৈজ্ঞানিক উচ্চ শিক্ষাপ্রতিষ্ঠান। এটি ইউনাইটেড গ্রুপ শিল্পগোষ্ঠীর একটি অঙ্গ সংগঠন। ২০২০ সালের এপ্রিলে ঢাকার ধানমণ্ডিতে কলেজটি তাদের একাডেমিক কার্যক্রম শুরু করে। এটি ঢাকা বিশ্ববিদ্যালয় অধিভুক্ত একটি কলেজ।   কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।   ইতিহাস  ইউনাইটেড হাসপাতালের এ প্রতিষ্ঠানটি ২০১৯-২০২০ শিক্ষাবর্ষে ৫০ জন ছাত্র-ছাত্রী ভর্তির মাধ্যমে তাদের শিক্ষা কার্যক্রম শুরু করে।   একাডেমিক কার্যক্রম  কলেজটিতে বাংলাদেশি ও বিদেশি ছাত্র-ছাত্রী ভর্তি করানো হয়।  অতিরিক্ত শিক্ষাক্রম কার্যক্রম  অতিরিক্ত শিক্ষাক্রম কার্যক্রম যেমন ক্রীড়া, সাংস্কৃতিক অনুষ্ঠান, জাতীয় উদ্‌যাপন, আন্তর্জাতিক দিবস, বিতর্ক ক্লাব, সামাজিক প্রোগ্রাম, আউটিং, ছাত্র পরামর্শ, নেতৃত্ব বিকাশ কর্মসূচী ইত্যাদি একজন শিক্ষকের পরিচালনায় ছাত্র কল্যাণ বিভাগ পরিচালিত হয়।  অবকাঠামো  মেডিকেল কলেজটির সাথে একটি হাসপাতাল রয়েছে যেটি ইউনাইটেড মেডিকেল কলেজ ও হাসপাতাল নামে পরিচিত।  আরও দেখুন   ইউনাইটেড হাসপাতাল;  বাংলাদেশের মেডিকেল কলেজসমূহের তালিকা।   তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:চিকিৎসা সেবা বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০২০-এ বাংলাদেশে প্রতিষ্ঠিত বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
সরলবৃক্ষ হল পাইনাসি পরিবারের পাইনাস (  )  গণের যেকোন শঙ্কু গাছ বা গুল্ম। পাইনাস উপপরিবার পাইনোয়েডি-এর একমাত্র প্রজাতি।   রয়্যাল বোটানিক গার্ডেন, কেউ এবং মিসৌরি বোটানিক্যাল গার্ডেন দ্বারা নির্মিত, ওয়ার্ল্ড ফ্লোরা অনলাইন সরলবৃক্ষের ১৮৭টি প্রজাতির নাম এবং আরও প্রতিশব্দ সহ বর্তমান গ্রহণ করে। আমেরিকান কনিফার সোসাইটি (এসিএস) এবং রয়্যাল হর্টিকালচারাল সোসাইটি ১২১ প্রজাতি গ্রহণ করে।   সরলবৃক্ষ সাধারণত উত্তর গোলার্ধে পাওয়া যায়।   পাইন বা সরলবৃক্ষ থেকে প্রাপ্ত কাঠ ব্যাপকভাবে ব্যবহৃত কাঠের একটি।   পাইন পরিবার হল বৃহত্তম কনিফার পরিবার, এবং বর্তমানে এসিএস দ্বারা স্বীকৃত ৮১৮টি নামধারী কাল্টিভার (বা ট্রিনোমিয়াল) রয়েছে। এটি ক্রিসমাস ট্রির একটি সুপরিচিত প্রকারও।  তথ্যসূত্র  বিষয়শ্রেণী:বৃক্ষ
থাম্ব|নরনারালা দুর্গ, আকোলা  আকোলা() ভারতের মহারাষ্ট্র রাজ্যের একটি জেলা। আকোলা হচ্ছে জেলার সদরদপ্তর ও বড় শহর। আকোলা জেলা অমরাবতী বিভাগের অন্তর্গত যা ব্রিটিশ কালে বেরার রাজ্য হিসেবে পরিচিত ছিলো।  আকোলা জেলার আয়াতন ৫,৪৩১ কিমি²। যার উত্তরে জুড়ে আছে অমরাবতী জেলা, পূর্বে ওয়াশিম জেলা ও অমরাবতী জেলা, দক্ষিণে ওয়াশিম ও পশ্চিমে বুলদানা জেলা অবস্থিত। ওয়াশিম জেলা আকোলা জেলারই অংশ ছিলো যা ১৯৯৯ সালে আলাদা জেলা গঠন করা হয়।   ভৌগোলিক তথ্য    আবহাওয়া    তথ্যসূত্র    বহিঃসংযোগ   অকোলা জেলার দাপ্তরিক ওয়েবসাইট     বিষয়শ্রেণী:মহারাষ্ট্রের জেলা বিষয়শ্রেণী:অকোলা জেলা বিষয়শ্রেণী:অমরাবতি বিভাগ বিষয়শ্রেণী:১৮৫৭-এ ভারতে প্রতিষ্ঠিত বিষয়শ্রেণী:অমরাবতী বিভাগ বিষয়শ্রেণী:বিদর্ভ
এদগার ক্লিমেন্ত পুয়োল পোর্তোরেয়াল (; জন্ম: ৭ আগস্ট ২০০৪; এদগার পুয়োল নামে সুপরিচিত) হলেন একজন স্পেনীয়–ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল মাদ্রিদ কাস্তিয়া এবং ডোমিনিকান প্রজাতন্ত্র জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা রক্ষণাত্মক রক্ষণভাগের খেলোয়াড় হিসেবে খেলেন।  ২০১৮ সালে, পুয়োল ডোমিনিকান প্রজাতন্ত্র অনূর্ধ্ব-১৫ দলের হয়ে ডোমিনিকান প্রজাতন্ত্রের বয়সভিত্তিক পর্যায়ে অভিষেক করেছেন।   প্রারম্ভিক জীবন  এদগার ক্লিমেন্ত পুয়োল পোর্তোরেয়াল ২০০৪ সালের ৭ই আগস্ট তারিখে স্পেনের সাবাদেয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  পুয়োল স্পেন অনূর্ধ্ব-১৫, স্পেন অনূর্ধ্ব-১৬, স্পেন অনূর্ধ্ব-১৮, স্পেন অনূর্ধ্ব-১৯ এবং ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে স্পেন এবং ডোমিনিকান প্রজাতন্ত্রের প্রতিনিধিত্ব করেছেন। ২০১৮ সালের ৪ঠা ডিসেম্বর তারিখে তিনি সৌদি আরব অনূর্ধ্ব-১৫ দলের বিরুদ্ধে ম্যাচে স্পেন অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3154435 পুয়োল ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:ফুটবল ক্লাব দামের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:সাবাদেয়ের ফুটবলার
দৌলতপুর ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ১৮.৩৯ কিমি২ (৭.১০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৫৩৮ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পীরগঞ্জ (ঠাকুরগাঁও) উপজেলার ইউনিয়ন
ফোক্সপার্কস্টাডিয়ন () হল জার্মানির হামবুর্গে অবস্থিত একটি ফুটবল স্টেডিয়াম এবং হামবুর্গার এসভির হোম ভেন্যু।   প্যানোরামা   তথ্যসূত্র  বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:জার্মানিতে মার্কিন ফুটবল মাঠ বিষয়শ্রেণী:১৯৭৪ ফিফা বিশ্বকাপ স্টেডিয়াম বিষয়শ্রেণী:২০০৬ ফিফা বিশ্বকাপ স্টেডিয়াম বিষয়শ্রেণী:হামবুর্গের ফুটবল মাঠ বিষয়শ্রেণী:হ্যামবার্গার এসভি বিষয়শ্রেণী:হামবুর্গের আল্টোনার ভবন ও কাঠামো বিষয়শ্রেণী:উয়েফা ইউরো ১৯৮৮-এর স্টেডিয়াম বিষয়শ্রেণী:উয়েফা ইউরো ২০২৪ স্টেডিয়াম বিষয়শ্রেণী:১৯৫৩-এ প্রতিষ্ঠিত ক্রীড়া মাঠ বিষয়শ্রেণী:১৯৫৩-এ জার্মানিতে প্রতিষ্ঠিত বিষয়শ্রেণী:ইউরোপীয় ফুটবল লীগ মাঠ
অর্জন সিংহ বায়ু সেনা ঘাঁটি বা পানাগড় বায়ু সেনা ঘাঁটি হল ভারতীয় বিমানবাহিনীর একটি বিমান ঘাঁটি।এটি পশ্চিমবঙ্গের পূর্ব বর্ধমান জেলার দুর্গাপুর শহরের কাছেই পানাগড়ে অবস্থিত।বিমানবন্দরটি ২ নং জাতীয় সড়ক এর উত্তর পাশে অবস্থিত।এই বিমানঘাঁটি পূর্ব ভারত-এ বিমানবাহিনীর একটি গুরুত্বপূর্ণ বিমান ঘাঁটি।   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের বিমানবন্দর বিষয়শ্রেণী:ভারতের বিমানবন্দর বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
টাইপ ০৯৪ (সরলীকৃত চীনা: 09-型核潜艇; ঐতিহ্যবাহী চীনা: 09-核潛艇; চীনা পদে: 09-চতুর্থাংশ: ন্যাটো রিপোর্টিং নাম: জিন শ্রেণী) পিপল্স লিবারেশন আর্মি নৌবাহিনী ডুবোজাহাজ বাহিনীর জন্য চীনের দ্বারা ব্যালিক্টিক ক্ষেপণাস্ত্র সজ্জিত একটি ডুবজাহাজের শ্রেণী। চীনের তৈরি টাইপ ০৯৪ ডুবোজাহাজ টাইপ ০৯২ ডুবোজাহাজকে সফল করে।  পটভূমি  টাইপ ০৯৪ ডুবোজাহাজ প্রথম জিয়াওপিংডাও ডুবজাহাজ ঘাঁটিতে বাণিজ্যিক উপগ্রহ চিত্রনায় ২০০৬ সালে প্রথম দেখা যায়। এটি টাইপ ০৯২-এর চেয়ে দীর্ঘ হিসাবে উল্লেখ করা হয়।   ২০০৭ সালের মে মাসে বোহাই শিপইয়ার্ডের  দুটি টাইপ ০৯৪ দ্বিতীয় বার পরিদর্শন করা হয়েছিল, যদিও এটি পরিষ্কার ছিল না যে এইগুলি ২০০৬ সালে চিহ্নিত ডুবোজাহাজ ছিল। ২০১০ সালে একটি,  ২০১৪ সালে তিনটি, এবং ২০১৪ সালে চারটি সচল ছিল। ২০২০ সালের মধ্যে ৮ টির মতো টাইপ ০৯৪ ডুবজাহাজ পরিষেবা দিতে পারে।   পিআরসি তার আইসিবিএম বাহিনীকে এসএসবিএন এর সাথে সমন্বিত পারফরম্যান্ট পারমাণবিক প্রতিরোধী শক্তি বৃদ্ধিতে আগ্রহী।  ২০১৫ সালের ডিসেম্বরে পারমাণবিক সনাক্তকরণ্ড প্রযুক্তির ব্যবহার শুরু হয়।   বিবরণ  thumb|left|upright|জেএল-১ এবং জেএল-২ ক্ষেপণাস্ত্র  টাইপ ০৯৪ ডুবোজাহাজ  ১২ জেএল -২ এসএলবিএম দিয়ে সশস্ত্র হয়, প্রতিটি ক্ষেপানস্ত্রের পাল্লা  আনুমানিক ৭,৪০০ কিমি (৪,৬০০ মাইল)।  গ্লোবাল সিকিউরিটি অনুযায়ী, ক্ষেপণাস্ত্রটি ৩ থেকে ৪ (এমআরভি) পারমাণবিক অস্ত্রধারী বাহিনী বহন করতে পারে। http://www.globalsecurity.org/wmd/world/china/jl-2.htm টাইপ ০৯৪ এবং জেএল -২০ চীনকে "প্রথম বিশ্বস্ত সমুদ্র ভিত্তিক পরমাণু স্ট্রাকচার ক্ষমতা" দেবে।"  গ্লোবালসিকিউরিটি.ওআরজি মনে করে যে কুরিল দ্বীপপুঞ্জের উত্তর-পূর্বাংশের একটি প্রকার ০৯৪ টাওয়ারটি সংকুচিত মার্কিন যুক্তরাষ্ট্রের তিন-চতুর্থাংশ হরতাল করতে সক্ষম হবে; চীনের উপকূলীয় জলের মধ্য দিয়ে কেবল এলিউটন দ্বীপে পৌঁছবে।  থমাস-নুনীন এবং মেডাকফল বলেন যে টাইপ ০৯৪-এর শব্দ কারণে এটির এটি যুক্তরাষ্ট্রে যুক্তরাষ্ট্রে আঘাত হানতে পারে এমন এলাকাগুলিকে নিয়ন্ত্রণ করতে পারে বা টহল দেয়াকে কঠিন করে তুলবে; ভারতীয় লক্ষ্যগুলির বিরুদ্ধে এই ধরনের কোন সীমাবদ্ধতা থাকবে না।  গোলমাল  ২০০৯ সালে, উইএসএন ওএনআই মতে চীনের তৈরি টাইপ ০৯৪ ডুবোজাহাজ ১৯৭০-এর দশকে তৈরি প্রজেক্ট ৬৭ বিডিআর (ন্যাটো রিপোর্টিং নাম ডেল্টা ৩) এর চেয়ে বেশি শব্দ করে  যার কিছুটা ২০১৫ সালে রুশ নৌবাহিনীর সাথে ছিল।    টাইপ ০৯৪এ  টাইপ ০৯৪এ একটি পরিবর্তনশীল পাল দিয়ে পরিবর্তিত; এটি একটি  চীনের টাইপ ০৯৩-এর (পর্যবেক্ষক দ্বারা ডাবল টাইপ ০৯৩ বি) সংশোধিত প্রকার যুক্ত বৈশিষ্ট্য থেকে অন্তর্ভুক্ত করা হয়।  তথ্যসূত্র  বিষয়শ্রেণী:চীনের ডুবোজাহাজ বিষয়শ্রেণী:ডুবোজাহাজ শ্রেণি বিষয়শ্রেণী:ব্যালিস্টিক ক্ষেপণাস্ত্র ডুবোজাহাজ
লাকসাম সরকারি পাইলট উচ্চ বিদ্যালয় কুমিল্লা জেলার লাকসাম উপজেলায় অবস্থিত একটি স্বনামধন্য বিদ্যালয়।  এটি কুমিল্লা জেলার বৃহত্তর শিক্ষাপ্রতিষ্ঠানগুলির মধ্যে অন্যতম। এখানে ষষ্ঠ থেকে দশম শ্রেণীর পর্যন্ত শিক্ষাদান করা হয়। এটি লাকসাম পৌরসভার নতুন সড়কে অবস্থিত।  ইতিহাস  লাকসাম সরকারি পাইলট উচ্চ বিদ্যালয় (সাবেক অতুল হাই স্কুল) ১৯২৩ সালে যুগের প্রয়োজনে তৎকালীন সময়ের প্রয়াত প্রধান শিক্ষক বাবু গুরম্ননাথ মিত্রের উদ্যোগে এবং তখনকার প্রভাবশালী জমিদার মাতা যশোধা রানী চৌধুরানীর সুযোগ্য তিন পুত্র অতুল কৃষ্ণ রায় চৌধুরী, নবীন কৃষ্ণ রায় চৌধুরী ও চন্দ্র কুমার রায় চৌধুরীর যৌথ উদ্যোগ ও ঐকান্তিক সহযোগিতায় এই ঐতিহ্যবাহী বিদ্যালয়টি কুমিল্লা জেলার অন্তর্গত লাকসাম উপজেলার প্রাণকেন্দ্রে প্রতিষ্ঠিত হয়।   ভূগোল  কুমিল্লা জেলার লাকসাম উপজেলার প্রাণকেন্দ্রে অবস্থিত এই ঐতিহ্যবাহী বিদ্যালয়টি লাকসাম বাজার ও লাকসাম বাইপাসের কাছে নিউ রোডে অবস্থিত।   একাডেমিক  একাডেমিক শিক্ষায় লাকসাম সরকারি পাইলট উচ্চ বিদ্যালয় দুই ভাগে বিভক্ত। প্রথম অংশ ষষ্ঠ থেকে অষ্টম শ্রেণী, এবং দ্বিতীয় অংশ নবম-দশম শ্রেণী পর্যন্ত হয়। এনসিটিবি পাঠ্যক্রম উন্নয়ন এবং আদর্শ পাঠ্যপুস্তক প্রকাশের দায়িত্বে রয়েছে।  লাকসাম লাকসাম সরকারি পাইলট উচ্চ বিদ্যালয়ের শিক্ষার্থীরা তাদের ৫ বছরের একাডেমিক স্কুল পর্বে ২টি বোর্ড পরীক্ষায় অংশগ্রহণ করে:   নিম্ন মাধ্যমিক স্কুল সার্টিফিকেট (জেএসসি) (৮ম শ্রেণী)  মাধ্যমিক স্কুল সার্টিফিকেট (এসএসসি) (১০ম শ্রেণী)  উভয় পরীক্ষা মাধ্যমিক ও মাধ্যমিক শিক্ষা বোর্ড (বিআইএসই) দ্বারা পরিচালিত হয়।   ক্রেডিট সিস্টেম এবং গ্রেডিং স্কেল  লাকসাম সরকারি পাইলট উচ্চ বিদ্যালয়ের ব্যবহার গ্রেড পয়েন্ট গড় (জিপিএ) +লাকসাম সরকারি পাইলট উচ্চ বিদ্যালয়ের গ্রেডিং সিস্টেমসাংখ্যিক গ্রেডলেটার গ্রেড (এলজি)গ্রেড পয়েন্ট৮০%-১০০%A+৫৭০%-৭৯%A৪৬০%-৬৯%A-৩.৫৫০%-৫৯%B৩৪০%-৪৯%C২৩৩%-৩৯%D১০০%-৩২%F০   ফলাফল  +গড় বোর্ড পরীক্ষার পাসের হারপরীক্ষার ধরনগড় পাসের হারজেএসসি১০০%এসএসসি/সমমান৯৮.৪৪%   চিত্রশালা   তথ্যসূত্র  বিষয়শ্রেণী:কুমিল্লা জেলার বিদ্যালয় বিষয়শ্রেণী:১৯২৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯২৩-এ ভারতে প্রতিষ্ঠিত
থাম্ব|রয়েল ন্যাশনাল থিয়েটার ঊনবিংশ শতকের শেষ ভাগে কলকাতায় বেশ কয়েকটি রঙ্গমঞ্চ তৈরী হয় । ১৮৭৩ সালে, ভুবন নিয়োগীর অর্থে , মহেন্দ্রনাথ দাসের জমিতে - কাঠের থিয়েটার হল তৈরী হয় - নাম হয় 'গ্রেট ন্যাশনাল থিয়েটার ' । বর্তমানে সেখানে মিনার্ভা থিয়েটার । ঐ একই বছরে , কলকাতায় 'বেঙ্গল থিয়েটার ' এবং 'হিন্দু থিয়েটার ' ও তৈরী হয়েছিল ।  কিছুদিনের মধ্যেই এখানে গিরীশচন্দ্র ঘোষ যোগ দেন । পরে , এই দল যায় উপেন্দ্রনাথ দাস এবং অমৃতলাল বসুর হাতে । ১৮৭৬ সালে নাট্য নিয়ন্ত্রণ আইন Dramatic Performances Act জারি হবার মূলে - গ্রেট ন্যাশানালের বিরাট ভূমিকা ছিল । এর প্রভাবে বাংলামঞ্চে স্বদেশপ্রেম ও জাতীয়তাবোধে উদ্দীপ্ত নাট্যধারা বন্ধ হয়ে গেল । প্রতাপচাঁদ জহুরী নামে এক অবাঙালী ব্যবসায়ী 'ন্যাশানাল থিয়েটার'- এর মালিক হয়ে বসে বাংলার নাট্যশালাকে ব্যবসায়িক প্রতিষ্ঠানে পরিণত করেছিলেন ।  বিষয়শ্রেণী:নাট্যশালা
নিকোল ফ্লিন্ট (জন্ম ১৫ মে ১৯৮৮) হলেন একজন দক্ষিণ আফ্রিকান টিভি হোস্ট, মডেল, জনসংযোগ এবং সুন্দরী প্রতিযোগিতার শিরোপাধারী, যিনি মিস সাউথ আফ্রিকা ২০০৯ এর মুকুট পেয়েছিলেন। Nicole Flint is crowned Miss South Africa 2009. TimesLive.co.za. 13 December 2009 So many questions: Miss South Africa Nicole Flint. Timeslive.co.za. Retrieved 2012-05-12. Miss SA has a charitable birthday    তথ্যসূত্র    বহিঃসংযোগ    IMDb- এ নিকোল ফ্লিন্ট  বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ বংশোদ্ভূত দক্ষিণ আফ্রিকান ব্যক্তি বিষয়শ্রেণী:ইন্ডিয়ানার নারী মডেল বিষয়শ্রেণী:ব্রিটিশ বংশোদ্ভূত মার্কিন ব্যক্তি বিষয়শ্রেণী:মিস ওয়ার্ল্ড ২০১০-এর প্রতিনিধি বিষয়শ্রেণী:মিস ইউনিভার্স ২০১০-এর প্রতিযোগী বিষয়শ্রেণী:মার্কিন বংশোদ্ভূত দক্ষিণ আফ্রিকান ব্যক্তি বিষয়শ্রেণী:দক্ষিণ আফ্রিকান নারী মডেল বিষয়শ্রেণী:প্রিটোরিয়ার ব্যক্তি বিষয়শ্রেণী:মিস সাউথ আফ্রিকা বিজয়ী
হেন্নেস ও মাউরিৎস (Hennes & Mauritz; আ-ধ্ব-ব:[ˈhɛ̂nːɛs ɔ ˈmǎʊrɪts]), যা সংক্ষেপে সুয়েডীয় ভাষায় হো-এম (H&M; আ-ধ্ব-ব:[ˈhôːɛm]) এবং ইংরেজি ভাষায় এইচ অ্যান্ড এম নামে পরিচিত, একটি সুয়েডীয় বহুজাতিক খুচরা পোশাক বিক্রেতা কোম্পানি যেটি পুরুষ, নারী, কিশোর-কিশোরী ও শিশুদের জন্য দ্রুত পোশাকশৈলীর পোশাক বিক্রয়ের জন্য বিখ্যাত। সুয়েডীয় ভাষায় প্রতিষ্ঠানটির পূর্ণনাম হেন্নেস ও মাউরিৎস আক্তসিয়েবুলাগ (Hennes & Mauritz Aktiebolag "হেন্নেস ও মাউরিৎস অংশীদারী কোম্পানি")। ২০১৯ সালের হিসাব অনুযায়ী বিশ্বের ৭৪টি দেশে একাধিক মার্কার অধীনে হেন্নেস ও মাউরিৎসের ৫ হাজারেরও বেশি দোকান আছে, যেগুলিতে ১ লক্ষ ২৬ হাজারের বেশি পূর্ণকালীন-তুল্য কর্মচারী কাজ করে। এছাড়া ৩৩টি দেশে এটি ইন্টারনেটভিত্তিক কেনাকাটার সেবা প্রদান করছে। বিশ্ব পর্যায়ে হেন্নেস ও মাউরিৎস বিশ্বের দ্বিতীয় বৃহত্তম খুচরা পোশাক বিক্রেতা, স্পেনের ইন্ডিটেক্সের ঠিক পরেই ("সারা" বা "জারা" মার্কার মাতৃ-প্রতিষ্ঠান)https://www.tharawat-magazine.com/facts/top-5-largest-fashion-clothing-retailers-world/ আর্লিং পের্শন কোম্পানিটির প্রতিষ্ঠাতা। বর্তমানে তাঁর পুত্র স্টেফান পের্শন ও হেলেনা হেলমার্শন এটি পরিচালনা করেন।  তথ্যসূত্র  বিষয়শ্রেণী:পোশাকের মার্কা বিষয়শ্রেণী:সুইডেনের পোশাকের মার্কা বিষয়শ্রেণী:সুইডেনের খুচরা পোশাক বিক্রেতা বিষয়শ্রেণী:বহুজাতিক কোম্পানি যার প্রধান কার্যালয় সুইডেনে অবস্থিত বিষয়শ্রেণী:স্টকহোম-ভিত্তিক কোম্পানি বিষয়শ্রেণী:১৯৪৭ সালে প্রতিষ্ঠিত পোশাক কোম্পানি বিষয়শ্রেণী:১৯৪৭ সালে প্রতিষ্ঠিত পোশাক নকশাকরণ কোম্পানি বিষয়শ্রেণী:১৯৪৭ সালে প্রতিষ্ঠিত খুচরা বিক্রেতা কোম্পানি বিষয়শ্রেণী:সুইডেনে ১৯৪৭ সালে প্রতিষ্ঠা বিষয়শ্রেণী:২০০০-এর দশকের পোশাকশৈলী বিষয়শ্রেণী:২০১০-এর দশকে পোশাকশৈলী বিষয়শ্রেণী:সুয়েডীয় মার্কা বিষয়শ্রেণী:সুইডেনের ইন্টারনেটভিত্তিক খুচরা বিক্রেতা বিষয়শ্রেণী:ন্যাসড্যাক স্টকহোমে তালিকাভুক্ত কোম্পানি বিষয়শ্রেণী:পের্শন পরিবার বিষয়শ্রেণী:স্টকহোম ভিত্তিক কোম্পানি বিষয়শ্রেণী:২০০০-এর দশকের ফ্যাশন বিষয়শ্রেণী:২০১০-এর দশকের ফ্যাশন বিষয়শ্রেণী:২০২০-এর দশকের ফ্যাশন
বিপ্লবী গোয়ান্স পার্টি ( আরজিপি) হল ভারতের গোয়া রাজ্যের একটি আঞ্চলিক দল । দলটি ২০২২ সালের জানুয়ারিতে প্রথম নিবন্ধিত হয়েছিল  দলটি ২০২২ সালের গোয়া বিধানসভা নির্বাচনে ৩৮টি আসনে প্রতিদ্বন্দ্বিতা করে, সেন্ট আন্দ্রে আসনে জয়লাভ করে। দলের "অভিবাসী বিরোধী" নীতিগুলিকে মহারাষ্ট্র নবনির্মাণ সেনার (এমএনএস) অনুরূপ হিসাবে শ্রেণীবদ্ধ করা হয়েছে।   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:২০২২-এ প্রতিষ্ঠিত রাজনৈতিক দল বিষয়শ্রেণী:গোয়ার রাজনৈতিক দল বিষয়শ্রেণী:ভারতের আঞ্চলিকতাবাদী দল
local p = {}  function p.cell(frame) 	local text = frame.args.text 	local sortPadding = frame.args.sortPadding 	local vertAlign = frame.args.vertAlign 	local maxWidth = frame.args.maxWidth 	local noBold = frame.args.noBold 	local style = frame.args.style 	local wikiText = "class = \"nowrap" 	local normalAlign = "" 	-- local stupidIEAlign = "" 	local rows = 1 	local width = 0 	if maxWidth ~= "" then 		width = maxWidth 	else 		for eachMatch in text:gmatch("<[bB][rR] */? *>") do 			rows = rows + 1 		end 		width = rows * 0.875 		width = width .. "em" 	end 	if sortPadding == "" then 		wikiText = wikiText .. " unsortable" 	end 	wikiText = wikiText .. "\" style=\"line-height:99%;vertical-align:" .. vertAlign .. ";padding:" 	if sortPadding == "" then 		wikiText = wikiText .. ".4em" 	else 		wikiText = wikiText .. "21px" 	end 	wikiText = wikiText .. " .4em .2em;background-position:50% .4em !important;" 	wikiText = wikiText .. "min-width:" .. width .. ";max-width:" .. width .. ";width:" .. width .. ";overflow:hidden\"" 	wikiText = wikiText .. " | " 	if noBold == "" then 		wikiText = wikiText .. text 	else 		wikiText = wikiText .. frame:preprocess("") 	end 	wikiText = wikiText .. "" 	return wikiText end  return p
রূপনগর থানা বাংলাদেশের ঢাকা বিভাগের ঢাকা জেলায় অবস্থিত একটি থানা। রূপনগর থানা বাংলাদেশের ঢাকা জেলার ঢাকা মেট্রোপলিটন পুলিশের অধীনস্থ একটি প্রশাসনিক এলাকা যা মিরপুর বিভাগের অন্তর্গত। এটি ২০১২ সালে প্রতিষ্ঠিত হয়।   ভৌগোলিক অবস্থান  পল্লবী থানা ভেঙে এই থানা সৃষ্টি করা হয়। সেনপাড়া পবর্তা, দুয়ারীপাড়া, শিয়ালবাড়ি, পাতরুন, গোরান চটবাড়ি এলাকা এই থানার অন্তর্ভুক্ত।  রূপনগর থানা এলাকার পরিধি পূর্ব দিকে চলন্তিকা মোড় হয়ে মিল্কভিটা মোড় পর্যন্ত, উত্তর দিকে মিল্কভিটা হয়ে রেনেটা কোম্পানির পশ্চিম পার্শ্ব দিয়ে পল্লবীর ঢাল হয়ে ওয়াসার আবাসিক এলাকা পর্যন্ত। এছাড়াও আনবিক শক্তি কমিশন প্লটের উত্তরের ঝিল পর্যন্ত ইস্টার্ন হাউজিং দ্বিতীয় পর্ব হয়ে আলুব্দি’র দক্ষিণ পার্শ্ব দিয়ে মিরপুর আশুলিয়া বেড়ি বাঁধ পর্যন্ত। দক্ষিণ দিকে হাজী রোড শিয়ালবাড়ী হয়ে বিএফআইসিডি, রাবার গোডাউন, পিডব্লিউডি স্টোর হয়ে প্রশিকা ভবন পর্যন্ত। পশ্চিম দিকে মিরপুর আশুলিয়ার বেড়ি বাঁধ, গড়ান চটবাড়ি হয়ে বোটনিক্যাল গার্ডেনের পূর্ব পার্শ্ব পর্যন্ত।   পরিসংখ্যান তথ্য    জনসংখ্যা    প্রশাসনিক অঞ্চল    তথ্যসূত্র   বিষয়শ্রেণী:ঢাকা জেলার থানা
নকর ১৯৪৩ সালের ভারতীয় বলিউড চলচ্চিত্র, যা শওকত হুসেন রিজভী পরিচালিত এবং চন্দ্র মোহন, নূর জাহান ও শোভনা সমর্থ অভিনীত। এটি ১৯৪৩ সালের পঞ্চম সর্বোচ্চ আয় করা ভারতীয় চলচ্চিত্র ছিল।    কাস্ট    ফজলু চরিত্রে চন্দ্র মোহন  নূর জাহান  মির্জা মোশাররফ  নার্গিস চরিত্রে শোভনা সমরথ  ফজলুর ছেলে সেলিম হিসাবে বলবন্ত সিং  সাদিকের চরিত্রে ইয়াকুব   তথ্যসূত্র    বহিঃসংযোগ     বিষয়শ্রেণী:১৯৪৩-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:১৯৪০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার নাট্য চলচ্চিত্র